Diari Oficial de la Generalitat Valenciana


Sumari del DOGV 8587, del 09-07-2019 (2019/6516)

RESOLUCIÓ de 21 de juny de 2019, de la Secretaria Autonòmica de Comunicació, per la qual s'autoritza la transmissió d'una llicència per a la prestació del servei de comunicació audiovisual de televisió digital terrestre d'àmbit local titularitat de l'entitat Ràdio Televisió Castelló, SA, a l'entitat Medios Adiovisuales del Maestrat, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8587

Data del DOGV
:   09-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/6516


Data del document
:   21-06-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * radiodifusió
    * empresa privada

RESOLUCIÓ de 21 de juny de 2019, de la Secretaria Autonòmica de Comunicació, per la qual s'autoritza la transmissió d'una llicència per a la prestació del servei de comunicació audiovisual de televisió digital terrestre d'àmbit local titularitat de l'entitat Ràdio Televisió Castelló, SA, a l'entitat Medios Adiovisuales del Maestrat, SL. [2019/6516]  
Antecedents de fet  
  
Primer. La mercantil Radio Televisión Castellón, SA, és titular a la Comunitat Valenciana d'una llicència per a la prestació del servei de comunicació audiovisual de televisió digital terrestre d'àmbit local, a la demarcació de Vinaròs (Canal 53 TL04CS).  
Segon. Mitjançant escrit amb registre d'entrada en Presidència de la Generalitat, de 21 de març de 2019, Radio Televisión Castellón, SA, i Medios Audiovisuales del Maestrat, SL, sol·liciten a la Generalitat que autoritze la transmissió de la titularitat de la llicència per a la prestació del servei de comunicació audiovisual de televisió digital terrestre d'àmbit local.  
Tercer. En data 24 d'abril de 2019, en virtut del que es disposa en l'article 39.4 del Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric, per part de la Secretaria Autonòmica de Comunicació, es va sol·licitar a la Secretaria d'Estat per a l'Avanç Digital es tramitara l'autorització prevista en l'esmentat article 39.4 del Reial decret 23/2017, de 24 de febrer.  
  
Quart. En data 4 de juny de 2019, té entrada en el registre de Presidència de la Generalitat la resolució de la Secretaria d'Estat per a l'Avanç Digital per la qual es concedeix autorització prèvia per a la transmissió de la concessió demanial «DGCS-1700214» de Radio Televisión Castellón, SA, a Medios Audiovisuales del Maestrat, SL.  
Cinqué. En data 10 de juny de 2019, per part de la Secretaria Autonòmica de Comunicació se sol·licita a les entitats interessades que hauran d'aportar la documentació assenyalada en el termini de 15 dies, de conformitat amb el que es preveu en el Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, i en la Llei 7/2010, de 31 de març, General de la Comunicació Audiovisual.  
En data 19 de juny de 2019, per les entitats interessades es presentada la documentació requerida.  
Sisé. Consta a l'expedient:  
- Informació del Registre Mercantil relativa als estatuts vigents de la persona jurídica.  
- Certificacions acreditatives de trobar-se al corrent de les obligacions tributàries amb la Seguretat Social, Agència Tributària Estatal i Hisenda de Generalitat Valenciana.  
- Declaració responsable del nou titular que compleix amb tots els requisits per a ser titular d'una llicència de comunicació audiovisual legalment aplicables, incloent els establits en els articles 25 i 26 de la Llei 7/2010, de 31 de març, General de la Comunicació Audiovisual; no trobant-se incursa en cap de les prohibicions establides en article 36 de l'al·ludida llei.  
- Declaració responsable del nou titular que ni la societat, ni els seus socis, tenen cap vinculació amb altres empreses, cadenes o grups de cadenes llicenciandes o gestores del servei de comunicació audiovisual que supose incompatibilitat a l'efecte de la normativa aplicable.  
  
- Documentació acreditativa de trobar-se al corrent en el compliment de les obligacions tributàries amb l'Administració estatal i amb l'Administració de la Generalitat, així com certificacions acreditatives de trobar-se al corrent de les obligacions tributàries amb la Seguretat Social i Agència Tributària Estatal.  
- Acreditació de l'ingrés corresponent a la taxa establida per a l'autorització de transmissions i altres negocis jurídics relacionats amb llicències de comunicació audiovisual.  
  
  
  
Fonaments de dret  
  
Primer. L'article 29 de la Llei 7/2010, de 31 de març, General de la Comunicació Audiovisual, estableix que la celebració de negocis jurídics l'objecte dels quals siga una llicència de comunicació audiovisual requerirà autorització prèvia de l'autoritat audiovisual competent. Aquesta autorització només podrà ser denegada quan el sol·licitant no acredite el compliment de totes les condicions legalment establides per a la seua obtenció o no se subrogue en les obligacions de l'anterior titular. A més, la transmissió requereix que hagen transcorregut almenys dos anys des de l'adjudicació inicial del títol habilitant així com el compliment de l'oferta mitjançant la qual es va obtindre aquesta adjudicació.  
  
Segon. Els articles 25 i 26 de la Llei 7/2010, de 31 de març, General de la Comunicació Audiovisual estableixen els requisits i limitacions per a ser titular d'una llicència de comunicació audiovisual. D'altra banda l'article 36 de l'esmentada Llei 7/2010, de 31 de març, disposa les garanties per a l'existència de pluralisme en el mercat audiovisual televisiu.  
Tal com s'ha exposat en l'antecedent de fet sisé, consten en l'expedient declaracions responsables sobre aquest tema.  
Tercer. L'article 23 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix el següent:  
  
«1. Les llicències regulades en aquest capítol podran ser objecte de negocis jurídics, que s'ajustaran al que es preveu en la Llei 7/2010, de 31 de març, i requeriran autorització de l'òrgan competent en matèria de comunicació audiovisual de la Generalitat.  
2. Aquesta autorització només podrà ser denegada quan la persona física o jurídica sol·licitant no acredite el compliment de totes les condicions legalment establides per a la seua obtenció o no se subrogue en les obligacions de l'anterior persona titular.  
3. La sol·licitud d'autorització es presentarà i serà tramitada en un termini màxim de 6 mesos, conforme als requisits i al procediment establit en la normativa de desenvolupament d'aquest decret.  
4. En tot cas, haurà de quedar garantit el pluralisme i la lliure concurrència, a fi de previndre situacions de concentració de mitjans i abús de posició dominant, conforme al que es preveu en la normativa vigent.»  
Quart. L'article 39.4 del Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric, estableix el següent:  
«4. L'autorització dels negocis jurídics de transmissió o arrendament sobre llicències de comunicació audiovisual pels òrgans de l'Estat o de les Comunitats Autònomes, competents en material audiovisual, requerirà amb caràcter previ l'autorització per la Secretaria d'Estat per a la Societat de la Informació i l'Agenda Digital referent a la transmissió o cessió de la concessió de domini públic radioelèctric annex al títol habilitant audiovisual, en els termes previstos en el Títol VI d'aquest reglament.»  
Tal com s'ha exposat en l'antecedent de fet quart, consta en l'expedient Resolució de la Secretaria d'Estat per a l'Avanç Digital per la qual s'atorga autorització prèvia per a la transferència de la concessió demanial «DGCS-1700214» de Radio Televisión Castellón, SA, a favor de Medios Audiovisuales del Maestrat, SL.  
Cinqué. La disposició transitòria primera de la Llei 10/2018, de 18 de maig, de la Generalitat, de creació del Consell de l'Audiovisual de la Comunitat Valenciana (CACV), disposa el següent:  
«En tant no es pose en funcionament el Consell de l'Audiovisual de la Comunitat Valenciana, l'òrgan competent en matèria audiovisual de la Generalitat serà la Secretaria Autonòmica de Comunicació.»  
  
Queda acreditat en l'expedient que la societat adquirent reuneix els requisits legals per a ser titular de les llicències, se subroga en les obligacions de les actuals titulars, i han transcorregut més de dos anys des de l'adjudicació inicial del títol habilitant.  
  
D'acord amb allò exposat en els anteriors antecedents de fet i fonaments de dret, resolc:  
  
Primer  
Autoritzar la transmissió de la titularitat de la llicència per a la prestació del servei de comunicació audiovisual de televisió digital terrestre d'àmbit local, entre les mercantils Radio Televisión Castellón, SA, i Medios Audiovisuales del Maestrat, SL.  
La transmissió autoritzada no implicarà alteració de les condicions tècniques aprovades en el seu moment i suposa, per a l'adquirent, l'acatament de la normativa aplicable, tant estatal com autonòmica.  
  
Segon  
La societat adquirent, Medios Audiovisuales del Maestrat, SL, se subroga en totes les obligacions de la societat transmitent, Radio Televisión Castellón, SA. La transmissió està condicionada al compliment de l'oferta mitjançant la qual es va obtindre l'adjudicació de la concessió, posteriorment transformada en llicència.  
  
Tercer  
El negoci jurídic, degudament formalitzat, haurà de notificar-se a aquesta Secretaria Autonòmica de Comunicació, que al seu torn ho notificarà a la Secretaria d'Estat per a l'Avanç Digital.  
  
Quart  
En virtut del que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques, la present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament recurs de reposició davant el Consell, en el termini d'un mes comptat des de l'endemà de la seua notificació, de conformitat amb el que preveuen els articles 123 i 124 de la Llei 39/2015 d'1 d'octubre, del Procediment Administratiu Comú de les Administracions Públiques, o bé recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 21 de juny de 2019.- El secretari autonòmic de Comunicació: José María Vidal Beltrán.